Institutum et quasi pro lege traditum a predecessoribus est nostris, ut hii qui ex afluentibus sibi bonis, aliquid Deo militantibus tribuunt, literis commendentur, quatinus in posterum nulla oblivione possit esse abolitum. Hæc ego Aimenildis complens, pro remedio animæ meæ parentumque meorum, cum consilio et voluntate filii mei Gerardi, cædo Domino Deo beatisque apostolis Petro et Paulo, ad locum Cluniacum, cui dunnus abba Odilo preest, unum mansum in villa Moneria, sicut Salomon presbiter ex me tenuerat; et est in parrochia Turciacensi. Ne quis hanc donationem facere possit irritam, manu propria firmo aliosque firmare volo. S. Aimenildis. S. Gerardi, filii ejus. S. Radulfi. S. Gunberti. S. Airrici. S. Gunberti. S. Bernardi.